Til: Instituttstyret

Fra: Instituttleder

Sakstype: V-sak

Møtesaksnr.: X/2019

Møtenr.: 4/2019

Møtedato: 23. mai 2019

Notatdato: 15. april 2019

Saksbehandler: CSS

# Oppnevning av nytt medlem til valgstyre

Bakgrunn
Fremgangsmåten ved instituttstyrevalg hjemles i [UiOs valgreglement, kapitlene 1 og 5](http://www.uio.no/om/regelverk/orgadm/valgreglement.html). Kapittel 5 omhandler valg av medlemmer til instituttstyrer/råd, kapittel 1 omhandler regler som gjelder ved alle valg ved UiO.

For å kunne avholde valg til instituttstyre, også suppleringsvalg, skal hvert institutt ha et valgstyre. Valgstyret skal bestå av følgende representanter: To fast vitenskapelig tilsatte, en midlertidig vitenskapelig tilsatt, en administrativt tilsatt, en student. Siden representanten for studentene som ble valgt på styremøte 6/2016 har sluttet hos IFIKK trenger vi å oppnevne en ny studentrepresentant.

Øyvind Johannes Vardenær Evenstad, student på filosofi, er forespurt og har sagt seg villig til å gå inn i valgstyret som representant for studentene.

# Vedtaksforslag:

Instituttstyret vedtar at Øyvind Johannes Vardenær Evenstad oppnevnes som nytt medlem i IFIKKs valgstyre som representant for studentene for perioden 23.05.2019-31.12.2020.